recursal/SuperWikiNEXT-32B huggingface dataset:
**फातिमा ग्रिम** (जन्म: **हेल्गा लिली वोल्फ**; 25 जुलाई 1934 - 6 मई 2013 हैम्बर्ग में) इस्लाम के विषय पर जर्मन अनुवादक , लेखक और वक्ता थीं । जर्मनी मुस्लिम लीग में एक अधिकारी के रूप में प्रसिद्धि हुईं।  

१ ९ ६० में ईसाई धर्म से इस्लाम धर्म अपना लिया।

परिचय
-----

फातिमा ग्रिम (Fatima Grimm) कार्ल वोल्फ की बेटी थी,जो हेनरिक हिमलर के कर्मचारी प्रमुख थे।  

क़ुरआन के दो अनुवादकों भारत के मौलाना मौदूदी और यूरोपियन **मुहम्मद असद** से प्रभावित रही।  

ग्रिम ने कई पुस्तकों का लेखन और अनुवाद किया और कई लेख लिखे, जिनमें से कुछ अल-इस्लाम पत्रिका में दिखाई दिए। कई वर्षों तक ग्रिम *पत्रिका के प्रभारी* भी रही। एक पत्रकार के रूप में खुद को मुख्य रूप से शिक्षा और **इस्लाम में महिलाओं की भूमिका** जैसे मुद्दों के लिए समर्पित किया ।  

एक अल्पकालिक बच्चों की पत्रिका, यू एंड इस्लाम, का प्रबंधन उनके द्वारा किया गया था।  

इसके अलावा, ग्रिम ने महिलाओं के एक समूह द्वारा कुरआन के **जर्मन अनुवाद** पर भी काम किया , जिसमें हलीमा फ्रिल्स और ईवा-मारिया एल-शबेसी शामिल थीं।  

"हमीदा बेहर ग्रिम" का **कुरआन अनुवाद** जर्मन में पहला संयुक्त सुन्नियों और शिया-विकसित कुरआन का अनुवाद है।  

1984 में अपनी मृत्यु से कुछ हफ्ते पहले, ग्रिम के पिता, कार्ल वोल्फ ने **इस्लाम** धर्म अपनाया। उनकी कब्र पर, उनकी बेटी ने इस्लामिक सेंटर म्यूनिख (ICM) के प्रतिनिधियों की उपस्थिति में अंतिम संस्कार किया।  

ग्रिम की एक **बेटी** थी, जो बचपन में मृत हो गई थी, और पहली शादी से एक **बेटा** और दूसरी शादी से तीन सौतेले बच्चे थे।   

हैम्बर्ग में एक लंबी बीमारी के बाद ६ मई २०१३ की शाम को उनकी मृत्यु हो गई।

बाहरी कड़ियाँ
-------------

जर्मन राष्ट्रीय पुस्तकालय की सूची में फातिमा ग्रिम

इन्हें भी देखें
---------------

* मरीयम फ्रेंकोइस-सेराह
* क्रिस्टियाने बाकर
* रुकैया वारिस मकसूद
* सिल्विया रोमानो
* मरियम जमीला
* युवान रिडले

सन्दर्भ
-------

1. ↑  डा. अब्दुल, ग़नी फारूक (2008). *फ़ातिमा ग्रीम* (प्रथम संस्करण). दिल्ली: मधुर संदेश संगम. पृ॰ 318 से 329. मूल से 16 सितंबर 2015 को पुरालेखित. अभिगमन तिथि 4 जून 2020.
**बालूचरी साड़ियां** पश्चिम बंगाल के विष्णुपुर व मुर्शिदाबाद में बनती हैं। सन् १९६५ से बनारस में भी बालूचरी साड़ियों का निर्माण होने लगा। ये भारत ही नहीं बल्कि पूरे विश्व में मशहूर हैं। इन साड़ियों पर महाभारत व रामायण के दृश्यों के अलावा कई अन्य दृश्य कढ़ाई के जरिए उकेरे जाते हैं। देश ही नहीं बल्कि विदेशों में भी इन साड़ियों ने अपनी अलग पहचान कायम की है। एक बालूचरी साड़ी बनाने में कम से कम एक सप्ताह का वक्त लगता है। दो लोग मिल कर इसे बनाते हैं।

इतिहास
------

बालूचरी साड़ी
पश्चिम बंगाल के मुर्शिदाबाद जिले के बालूचर गाँव में शुरूआत करने वाली बालूचरी साड़ियों ने बीती दो सदियों के दौरान एक लंबा सफर तय किया है। नवाब मुर्शीद अली खान 18वीं सदी में बालूचरी साड़ी की कला को ढाका से मुर्शिदाबाद ले आए थे। उन्होंने इसे काफी बढ़ावा दिया। बाद में गंगा नदी की बाढ़ में बालूचर गाँव के डूब जाने के बाद यह कला बांकुड़ा जिले के विष्णुपुर पहुँची। अब विष्णुपुर व बालूचरी एक-दूसरे के पर्याय बन गए हैं। पहले विष्णुपुर में मल्ल राजाओं का शासन था। उस दौरान यह कला अपने निखार पर थी। मल्ल राजाओं ने इलाके में टेराकोटा कला को काफी बढ़ावा दिया था। वहाँ टेराकोटा के मंदिर हर गली में बिखरे पड़े हैं। बालूचरी साड़ियों पर भी इन मंदिरों का असर साफ नजर आता है। इन साड़ियों की खासियत यह है कि इन पर पौराणिक गाथाएं बुनी होती हैं। कहीं द्रौपदी के विवाह का प्रसंग है तो कहीं राधा-कृष्ण के प्रेम का। महाभारत के युध्द के दौरान अर्जुन को गीता का उपदेश देते हुए भगवान कृष्ण की तस्वीर भी इन साड़ियों पर नजर आती है। पूर्व में मुगल व युरोपियन पल्लू (आँचल) में चौंहसिया (चौकोर) व बीच में कलगा लगाकर सजाया जाता था। इस साड़ी की बुनाई में कम से कम तीन व्यक्तियों को लगना पड़ता था क्योंकि इसमें तीन तरह के डिज़ाइन बेल, बादशाह, बूटा एक साथ चलते हैं तथा इस साड़ी को तैयार होने में लगभग एक महीना लग जाता है।

लेकिन रेशम के बारीक धागों से इन कहानियों को साड़ी पर उकेरना कोई आसान नहीं है। दो मजदूर मिल कर एक सप्ताह में एक साड़ी तैयार करते हैं। काम की बारीकी के हिसाब से उस साड़ी की कीमत एक से दस हजार रुपए तक होती है। लेकिन बुनकरों या कलाकारों को इसका फायदा नहीं मिल पाता।

बुनाई के बाद साड़ियों पर चमक लाने के लिए उनकी पालिश की जाती है। किसी जमाने में यह साड़ियां बंगाल के रईस या जमीदार घरानों की महिलाएं ही पहनतीं थी। अब भी शादी-ब्याह के मौकों पर यह साड़ी पहनी जाती है। 

विष्णुपुर में अगस्त में एक साँप उत्सव भी आयोजित किया जाता है। कोलकाता से विष्णुपुर पहुँचने के लिए कई ट्रेनें और बसें चलती हैं जो लगभग चार घंटे में पर्यटकों को यहाँ पहुँचा देती हैं। विष्णुपुर मेले के दौरान पाँच दिनों तक सांस्कृतिक कार्यक्रम भी आयोजित किए जाते हैं। यहाँ मेले के प्रति पर्यटकों की बढ़ती दिलचस्पी को ध्यान में रखते हुए कई नए होटल बन गए हैं। इसलिए रहने की कोई दिक्कत नहीं है।
**फ्रैंक फकरुल इस्लाम** (चर्चित नाम: फ्रैंक इस्लाम) एक भारतीय मूल के सूचना प्रौद्योगिकी उद्यमी हैं, जो अमेरिका में एफआई निवेश समूह का प्रमुख हैं। वे क्यूएसएस समूह के संस्थापक और सीईओ रह चुके हैं। वे अमरीका में एक सॉफ्टवेयर कंपनी चलाते हैं और करोड़ों डॉलर के मालिक और बड़े निवेशकों में से एक हैं। वे अमरीका पढ़ाई करने आए थे और बस यहीं के होकर रह गए। 

उत्तरप्रदेश के आजमगढ़ में एक किसान परिवार में जन्मे फ्रैंक वर्ष 1970 में 15 साल की उम्र में अमेरिका चले गए। उस समय पांच सौ डॉलर (करीब 31 हजार रुपए) से भी कम अपने साथ ले गए थे। उन्होंने अपना घर गिरवी पर रखकर 1993 में मेरीलैंड की एक घाटे में चल रही आईटी कंपनी को 50 हजार डॉलर (करीब 31 लाख रुपए) खरीदा था। उन्होंने 2007 में अपनी आईटी कंपनी बेच दी और अपना जीवन परोपकार के कामों में लगा दिया। उन्होने किंग और गांधी को अपना मार्गदर्शक मानते हैं। महान नेता की विरासत को दर्शाने वाला यह सम्मान फ्रैंक को अंतरराष्ट्रीय सेवाओं और लोगों से जुड़ने की उनकी प्रवत्ति के लिए दिया गया है। फ्रैंक को उनकी मुहिम 'सपनों को जिंदा रखने' के लिए उन्हें मार्टिन लूथर किंग जूनियर पुरस्कार से सम्मानित किया गया।

वे अमेरिका के पूर्व राष्ट्रपति बराक ओबामा के खास मित्र हैं और उनके चुनाव अभियान के दौरान धन मुहैया कराया था, जिससे वे चर्चा में आए थे।

संदर्भ
------

1. 1 2  "Man who went from Azamgarh to Obama's team - TOI Mobile - The Times of India Mobile Site" [वह आदमी जो आजमगढ़ से ओबामा की टीम में गया था] (अंग्रेज़ी में). द टाइम्स ऑफ़ इण्डिया. मूल से 18 अप्रैल 2015 को पुरालेखित. अभिगमन तिथि 28 अगस्त 2018.
2. ↑  "फ्रैंक इस्लाम" (अंग्रेज़ी में). हफ़िंगटन पोस्ट. मूल से 27 मई 2016 को पुरालेखित. अभिगमन तिथि 28 अगस्त 2018.
3. ↑  "फ्रैंक इस्लाम : प्रोफाइल". मूल से 14 जुलाई 2018 को पुरालेखित. अभिगमन तिथि 28 अगस्त 2018.
4. ↑  "आज़मगढ़ की गलियों से ओबामा की दोस्ती तक". बीबीसी हिन्दी. मूल से 28 अगस्त 2018 को पुरालेखित. अभिगमन तिथि 28 अगस्त 2018.
***फाफाडीह (FAFADIH / PHAPHADIH)*** - यह छत्तीसगढ़ की राजधानी रायपुर का एक पुराना मोहल्ला है। इसका नाम फाफाडीह इसलिए पड़ा क्योंकि यहां होने वाली धान की खेतों में फाफा नाम के कीड़े उडा करते थे। छत्तीसगढ़ धान का कटोरा के नाम से जाना जाता है। इसलिए यहां धान की खेती काफी मात्रा में होती है। धान की फसल को नुकसान पहुचानें वाले कीडों में एक कीड़े का नाम फाफा है। पहले जब इस क्षेत्र में धान की खेती होती थी तब फाफा नाम के कीड़े काफी संख्या में फसल पर हमला कर उसे खराब कर देते थे। छत्तीसगढ़ी भाषा में डीह का अर्थ का है जगह या स्थान. इसलिए काफी समय पहले लोगों ने इस क्षेत्र का नाम फाफाडीह रख दिया.

फाफाडीह मोहल्ला रायपुर बिलासपुर राष्ट्रीय राजमार्ग - 200 पर स्थित है। स्टेशन से इसकी दूरी महज सवा किलोमीटर है। रायपुर के ह्रदृय स्थल जय स्तंभ से फाफाडीह की दूरी मात्र दो किलोमीटर है। वैसे रायपुर विस्तार के साध फाफाडीह शहर के मध्य क्षेत्र में आ गया है। इस मोहल्ले से दो स्वंतत्रता संग्राम सेनानी श्री केशव प्रसाद सिन्हा और श्री नंद कुमार पाठक हुए हैं। अर्न्तराष्ट्रीय क्रिकेट कॉमेन्टेटर स्वर्गीय सुरेन्द्रपाल सिंह हंसपाल भी इसी मोहल्ले के निवासी थे। इसी प्रकार प्रसिद्ध पत्रकार गिरजाशंकर इसी मोहल्ले के निवासी रहे ।

यह मोहल्ला पूरे विश्व में अपने आप में अनूठा है। इस मोहल्ले की विशेषताओं में देखे तो यह दो रेल लाईनों क्रमशः बड़ी रेल लाईन (वाल्टेयर - विशाखापट्टनम की ओर) और छोटी लाईन (अंग्रेजों के जमाने में बनी छोटी रेल लाईन) के बीच स्थित है। यानि इस मोहल्ले से दो रेल लाईनें गुजरती है। मोहल्ले में टिम्बर यानि लकड़ी काटने की कई आरा मशीनें हैं। फाफाडीह में दो कालेज (महाविद्यालय) सिंधु महाविद्यालय और सेन्ट्रल कालेज है। यहां पहले दो समाचार पत्रों पत्रिका और अग्रदूत के कार्यालय थ। मोहल्ले में में सिंधी, साहू, उड़िया और गुजराती समाज के लोगों की बहुलता है।

मोहल्ले के नाम के अलावा यहां कुछ ऐसी विशेष बातें हैं जो बाहर से आने वालों चेहेरे पर मुस्कुराट बिखेर देती है। जैसे इस मोहल्लें में श्मशान गृह, तेल की मिल, दूध की डेयरी, कुछ खेत, राईस मिल, रमण मंदिर, दो जैन मंदिर, शंकर जी का मंदिर दो सिंधी गुरुद्वारा, गरीबों के लिए इंदिरा प्रियदर्शिनी आवासीय कॉलोनी, पत्रकार कॉलोनी, रेल कर्मचारियों की कॉलोनी खारुन विहार है। शहर का एक बड़ा निजी अस्पताल नारायणा हास्पिटल भी कृषि उपज मंड़ी के पास स्थित हैं। केन्द्रीय जेल भी कभी पहले इस मोहल्ले का हिस्सा था। रायपुर - बिलासपुर मुख्य मार्ग पर एक पीले रंग का भवन है जिसे पीली बिल्डिंग के नाम से जाना जाता है। ये सारी विशेषताएं ही इसकी एक अलग पहचान है। इसके अलावा यहां की दाबेली भी काफी लोकप्रिय है।

यह मोहल्ला रायपुर उत्तर विधानसभा में आता है। वर्ष 2008 में उत्तर विधानसभा से पहले विधायक कांग्रेस के कुलदीप सिंह जुनेजा थे। सन् 2013 से भाजपा के श्री श्रीचंद सुन्दरानी यहां के विधायक रहे। उसके बाद 2018 में पुनः कुलदीप सिंह जुनेजा विधायक चुने गए हैं। श्री जुनेजा वर्तमान में छत्तीसगढ़ गृह निर्माण मंडल के अध्यक्ष भी है।
ग्रासोट फ्लक्समापी । इसका ऊपर का कवर हटा दिया गया है ताकि अन्दर का दृष्य साफ दिखे।
**फ्लक्समापी** या **सर्च क्वायल मैग्नेटोमीटर** एक मैग्नेटोमीटर है जो परिवर्ती चुम्बकीय फ्लक्स का मापन करता है। यह एक सदिश मैग्नेटोमीटर है जो किसी बिन्दु पर मौजूद चुम्बकीय क्षेत्र के एक या सभी अंशों (कम्पोनेन्ट) की माप करता है। यह कुछ मिलीहर्ट्ज से लेकर सैकड़ों मेगाहर्ट्ज तक के परिवर्ती फ्लक्स का मापन कर सकता है।

सिद्धान्त
---------

फ्लक्समापी, फैराडे के विद्युतचुम्बकीय प्रेरण का नियम नियम पर आधारित है। यदि किसी *N* फेरों वाली कुण्डली में समय के साथ परिवर्ती फ्लक्स {\displaystyle \Phi } प्रवाहित हो रहा है तो उस कुण्डली में उत्पन्न वोल्टता *{\displaystyle e}* निम्नलिखित होगी-

{\displaystyle e=-N{\frac {\mathrm {d} \Phi }{\mathrm {d} t}}}
जिसे निम्नलिखित ढंग से लिख सकते हैं-

{\displaystyle e=-N\times S{\frac {\mathrm {d} B}{\mathrm {d} t}}}
यह मानते हुए कि प्रेरित चुम्बकीय क्षेत्र B का मान किसी क्षेत्र *S* पर एकसमान है, चुम्बकीय फ्लक्स का मान निम्नलिखित सूत्र से दिया जा सकता है-

{\displaystyle \Phi =B\times S}
यहाँ *{\displaystyle e}* को कई प्रकार से बढ़ाया जा सकता है-

* क्षेत्रफल **S** को बढ़ाकर
* फेरों की संख्या *N* में वृद्धि करके
* कोई लौहचुम्बकीय कोर का उपयोग करके।
**फाम्की ब्युमेर जेन्सेन** (अंग्रेज़ी: Famke Beumer Janssen, जन्म ५ नवम्बर १९६५) एक डच अभिनेत्री व पूर्व फैशन मॉडल है। वह *गोल्डनआय* (१९९५) में ज़िनिया ओनाटोप और *एक्स-मेन* फ़िल्म शृंखला में जिन ग्रे/फ़िनिक्स की भूमिका अदा करने के लिए जानी जाती है।

शुरूआती जीवन और शिक्षा
----------------------

जेन्सेन का जन्म आम्स्टेलवीन, नेदरलैंड्स में हुआ था। उनके पहले नाम, फाम्की का अर्थ "छोटी लड़की है। उनकी दो छोटी बहाने है, एंटोनिएट ब्युमेर, जो एक निर्देशक है, व मर्जोलेन ब्युमेर जो एक अभिनेत्री है। जेन्सेन डच के आलावा अंग्रेज़ी और फ्रांसीसी भी बोल लेती है। उन्होंने जर्मन भाषा भी सीखी थी परन्तु उसका प्रयोग लम्बे अरसे से नहीं किया है। उच्च विद्यालय से स्नातक की डिग्री हासिल करने के पश्च्यात उन्होंने एम्स्टर्डम विश्वविद्यालय से अर्थशास्त्र की पढ़ाई की. १९९० में उन्होंने कोलंबिया विश्वविद्यालय में लेखन व संस्कृती ए क्षेत्र में पढ़ने के लिए दाखिला लिया।

करियर
-----

१९८४ में जेन्सेन अमेरिका में अपने फैशन मॉडल के करियर इ शुरुआत के लिए आई. उन्होंने इलाईट मॉडल मैनेजमेंट के साथ समझौता किया व इव्स सेंट लॉरेंट, चैनल और विक्तोरियाज़ सीक्रेट के विज्ञापनों में कार्य किया। १९८८ में वे कोटि, इंक के विज्ञापन में भी नज़र आई.

मॉडलिंग से निवृत्ती के पश्च्यात उन्होंने कई टेलिविज़न शृंखलाओं में अतिथि किरदार की भूमिका अदा की जिनमे १९९३ में बनी *स्टार ट्रेक: द नेक्स्ट जनरेशन* का एपिसोड "द परफ़ेक्ट मेल" में पैट्रिक स्टीवर्ट के साथ मुख्य भूमिका शामिल है। उसी वर्ष उन्हें *स्टार ट्रेक: डीप स्पेस नाइन* में एक भूमिका का प्रस्ताव मिला परन्तु उन्होंने इसे फ़िल्मों में भूमिका निभाने के लिए खारिज कर दिया. उनका पहला फ़िल्मी अभिनय जेफ़ गोल्डब्लूम के साथ १९९२ में बनी फ़िल्म *फादर्स एंड संस* में था।

१९९५ में जेन्सेन पियर्स ब्रोसनन के साथ जेम्स बोंड फ़िल्म *गोल्डनआय* में नज़र आई. २००० में जेन्सेन ने सुपरहोरोइन डॉ॰ जिन ग्रे का किरदार *एक्स-मेन* फ़िल्म में निभाया. आगे चलकर उन्होंने यह पात्र *एक्स2 (२००३) और* एक्स-मेन: द लास्ट स्टैंड *में पुनः दुहराया.*

निजी जीवन
---------

जेन्सेन का विवाह लेखक निर्देशक कीप विलियम्स के साथ हुआ था जो १९९५ से २००० तक चला.

सन्दर्भ
-------

1. ↑  "Famke Janssen Biography". FilmReference.com. मूल से 3 मार्च 2016 को पुरालेखित. अभिगमन तिथि 16 अक्टूबर 2011.
2. ↑  Elias, Justine (15 नवम्बर 1998). "Famke Janssen; Transformations As a Way of Life, Not Just on Screen". *दि न्यू यॉर्क टाइम्स*. मूल से 15 जून 2011 को पुरालेखित. अभिगमन तिथि 16 अक्टूबर 2011.
3. ↑  Malanowski, Jamie (20 अगस्त 2000). "A Scene Stealer's Big Score". *दि न्यू यॉर्क टाइम्स*. मूल से 24 मई 2013 को पुरालेखित. अभिगमन तिथि 16 अक्टूबर 2009.
4. ↑  Toal, Drew (7–13 मई 2008). "The Hot Seat: She's a hustler, baby". *Time Out New York*. मूल से 26 जुलाई 2008 को पुरालेखित. अभिगमन तिथि 16 अक्टूबर 2011.

बाहरी कड़ियाँ
-------------

* इंटरनेट मूवी डेटाबेस पर फाम्की जेन्सेन
एक नर बोर्नियो हाथी
एक नर बोर्नियो हाथी
बोर्नियो हाथी, जिसे बोर्नियो पिग्गी हाथी भी कहा जाता है, एशियाई हाथी की उप-प्रजाति है जो इंडोनेशिया और मलेशिया में पूर्वोत्तर बोर्नियो में रहता है। इसकी उत्पत्ति बहस का विषय बनी हुई है। 1986 से, आईआईसीएनएन रेड लिस्ट(सन् 1963 में गठित विश्व-भर में पौधों और पशुओं की जातियों की संरक्षण स्थिति की सबसे व्यापक तालिका) पर लुप्तप्राय मैक्सिमस को लुप्तप्राय के रूप में सूचीबद्ध किया गया है
क्योंकि पिछली तीन पीढ़ियों में जनसंख्या में कम से कम 50% की कमी आई है, जो 60-75 साल होने का अनुमान है। सुल्लू के सुल्तान ने 18 वीं शताब्दी में बर्नियो को बंदी हाथियों की शुरुआत की, जिन्होंने इन हाथियों को इस जंगल में छोड़ दिया था।

लक्षण
-----

आम तौर पर, एशियाई हाथी अफ्रीकी हाथियों से छोटे होते हैं और सिर पर उच्चतम शरीर बिंदु होते हैं। उनके ट्रंक की नोक में एक उंगली जैसी प्रक्रिया है। उनकी पीठ उत्तल या स्तर है।
प्रायद्वीपीय मलेशिया से पंद्रह कैप्टिव हाथियों के मापन को अप्रैल 2005 और जनवरी 2006 के बीच लिया गया था, और प्रत्येक हाथी और औसत के लिए तीन बार दोहराया गया था।

बंटवारा और आदत
--------------

हाथी बोर्नियो के उत्तरी और पूर्वोत्तर हिस्सों तक ही सीमित हैं। 1980 के दशक में, सबा में दो अलग-अलग आबादी थीं, जिसमें टेबिन वाइल्डलाइफ़ रिजर्व और आस-पास के ज्यादातर इलाके में खुले इलाके में खुले थे; और पहाड़ी इंटीरियर में लगभग 300 से 1,500 मीटर (980 से 4, 920 फीट) ऊंचाई पर डिप्टरोकर्प जंगल में ऊंचाई, जो उस समय काफी हद तक निर्विवाद थी, कालीमंतन में, उनकी सीमा पूर्व में ऊपरी सेम्बाकंग नदी के एक छोटे से जुड़े क्षेत्र तक ही सीमित है। 
लगता है कि सबा और कालीमंतन में जंगली हाथियों की श्रृंखला पिछले 100 वर्षों में बोर्नियो पर कहीं और उपयुक्त आवास तक पहुंच के बावजूद बहुत कम हो गई है। बोर्नियो की मिट्टी युवा, लीच और बांझ होती है, और अटकलें होती हैं कि द्वीप पर जंगली हाथियों का वितरण प्राकृतिक खनिज स्रोतों की घटना से सीमित हो सकता है।

गेलरी
-----

* नदी के पास उसके बछड़े के साथ एक मादा हाथीनदी के पास उसके बछड़े के साथ एक मादा हाथी
* झुंड झुंड

संदर्भ
------

1. ↑  Choudhury, A.; Lahiri Choudhury, D. K.; Desai, A.; Duckworth, J. W.; Easa, P. S.; Johnsingh, A.J.T.; Fernando, P.; Hedges, S.; Gunawardena, M.; Kurt, F.; एवं अन्य (2008). "*Elephas maximus*". *The IUCN Red List of Threatened Species*. IUCN. **2008**: e.T7140A12828813. डीओआइ:10.2305/IUCN.UK.2008.RLTS.T7140A12828813.en. मूल से 14 फ़रवरी 2018 को पुरालेखित. अभिगमन तिथि 16 January 2018.
2. ↑  Shoshani, J. Eisenberg, J.F. (1982) *Elephas maximus*. Archived 2006-08-30 at the Wayback Machine Mammalian Species 182: 1–8
3. ↑  Cranbrook, E. Payne, J. Leh, C.M.U. (2008) *Origin of the elephants Elephas maximus L. of Borneo* Archived 2012-09-27 at the Wayback Machine. Sarawak Museum Journal.
4. ↑  Nurzhafarina, O. Maryati, M. Ahmad, A.H. Nathan, S. Pierson, H.T. Goosens, B. (2008). *A preliminary study on the morphometrics of the Bornean Elephant* Archived मार्च 7, 2012 at the Wayback Machine Journal of Tropical Biology and Conservation, 4 (1): 109–113
5. ↑  Medway, L. (1977). *Mammals of Borneo: Field keys and an annotated checklist*. Monographs of the Malaysian Branch of the Royal Asiatic Society, Kuala Lumpur, Malaysia.
6. ↑  Sukumar, R. (1993). *The Asian Elephant: Ecology and Management* Archived 2019-09-26 at the Wayback Machine Second edition. Cambridge University Press. ISBN 052143758X
**डॉ नीरूबेन अमीन** (2 दिसम्बर 1944 – 19 मार्च 2006) एक भारतीय धार्मिक नेता और अक्रम विज्ञान दर्शन की प्रचारक थीं। वह पेशे से स्त्री रोग विशेषज्ञ थी। वह अपने अध्ययन के वर्षों के दौरान दादा भगवान की शिष्या बन गईं। दादा भगवान की मृत्यु के उपरांत उन्होंने दादा भगवान फाउंडेशन का नेतृत्व किया। डॉ निरुमा ने अध्यात्म पर कई सारी पुस्तकें भी लिखी है।

परिचय
-----

1988 में दादा भगवान की मृत्यु के तुरंत बाद, उनका अक्रम विज्ञान आन्दोलन दो गुटों में विभाजित हो गया। एक का नेतृत्व कनुभाई पटेल और जय सच्चिदानंद संघ (दादा भगवान के अधीन स्थापित एक संगठन) ने किया और दुसरे गुट का नेतृत्व नीरूबेन अमीन ने किया। निरुबेन ने अपने कई संगठन बनाए। पहले चेन्नई और अहमदाबाद में दादा भगवान फाउंडेशन ट्रस्ट और बाद में अहमदाबाद में सिमंधर स्वामी आराधना ट्रस्ट और मुंबई में महाविदेह फाउंडेशन की स्थापना की। वह आंदोलन की एक लोकप्रिय नेता बन गईं और उन्हें 1999 से उनके अनुयायियों द्वारा निरूमाँ के रूप में संबोधित किया जाने लगा।

नीरुबेन ने दादा भगवान के प्रवचनों को प्रकाशित करके, ज्ञानविद्धि को औपचारिक रूप देते हुए, मंदिरों का निर्माण कर आन्दोलन को अधिक व्यवस्थित रूप दिया। 2002 में, उन्होंने गांधीनगर में त्रिमंदिर नामक मंदिर परिसर का उद्घाटन किया, जो उनके मार्गदर्शन और देखरेख में बनाया गया था। मंदिर में सिमंधर स्वामी, शिव और कृष्ण की मूर्तियाँ हैं। उन्होंने सिमंधर सिटी की स्थापना भी की।

19 मार्च 2006 को पेट के कैंसर के कारण नीरुबेन अमीन की मृत्यु हो गई।. उनका स्मारक (समाधि) त्रिमंदिर परिसर में बनाया गया है।

इन्हें भी देखें
---------------

* अक्रम विज्ञान आन्दोलन

संदर्भ
------

1. ↑  "Renowned Gujarati Spiritual Leader Passes Away" (अंग्रेज़ी में). हिन्दूज्म टुडे. 31 मार्च 2006. मूल से 30 जून 2020 को पुरालेखित. अभिगमन तिथि 30 जून 2020.
2. 1 2 3  फ़्लुगेल्, पीटर (2005). किंग, अन्ना एस॰; ब्रोकिंगटन, जॉन (संपा॰). *Present Lord: Simandhara Svami and the Akram Vijnan Movement* (PDF). *The Intimate Other: Love Divine in the Indic Religions* (सम्मेलन की अधिकृत रपट). नई दिल्ली: ओरिएंट लोंगमैन. पपृ॰ 194–243. आई॰ऍस॰बी॰ऍन॰ 9788125028017. मूल (PDF) से 12 अप्रैल 2019 को पुरालेखित. अभिगमन तिथि 30 जून 2020.
3. 1 2  Wiley, क्रिस्टी एल॰ (17 जून 2009). *The A to Z of Jainism*. स्केयरक्रो प्रेस. पपृ॰ 167–168. आई॰ऍस॰बी॰ऍन॰ 978-0-8108-6337-8. मूल से 22 मार्च 2017 को पुरालेखित. अभिगमन तिथि 30 जून 2020.
4. ↑  "Renowned Spiritual Exponent Dr. Niruben Passes Away". *जैन समाज डॉट ओर्ग*. 16 अप्रैल 2006. मूल से 7 जुलाई 2020 को पुरालेखित. अभिगमन तिथि 21 मार्च 2017.
उदारवादी आर्थिक चिंतक और विचारक **फ्रैडरिक बास्तियात**
**फ्रैडरिक बास्तियात** (30 जून 1801 (बेयोन, फ्रांस) – 24 दिसम्बर 1850) उदारवादी आर्थिक चिंतक और विचारक।

परिचय
-----

फ्रेडरिक बास्तियात का जन्म 1801 में बेयोन में हुआ था और 1850 में रोम में उनका निधन हुआ था। जब वे नौ साल के थे, उनके माता-पिता का निधन हुआ। तत्पश्चात उनके भव्य माता-पिता ने उनका पालन-पोसन किया। उनका परिवार एक छोटे से कस्बे मुग्रोन से ताल्लुक रखता था, जहां उन्होंने अपनी जिंदगी का अधिकांश हिस्सा गुजारा और जहां पर उनकी एक प्रतिमा भी स्थापित है। मुग्रोन, बेयोन के उत्तर-पूर्व में एक फ्रांसीसी हिस्से 'लेस लेंडेस' (Les Landes) में स्थित है। उन्होंने अपनी जिंदगी का बाद का हिस्सा पेरिस में 'लेस जर्नल डेस इकानॉमिस्तेस' (Le Journal des Economistes) के संपादक और 1848 में संसद सदस्य के तौर पर गुजारा।

एक अर्थशास्त्री के तौर पर उन्हें सुस्पष्ट दिमाग और विरोधियों को उखाड़ देने वाली व्यंग्यात्मक शैली हासिल थी। उन्होंने अपने वक्त में आर्थिक विज्ञान को उपभोक्ताओं, यानी लोगों की सोच के आधार पर विकसित करके एक नई दिशा दी थी। वह लेन-देन और निजी पसंद की आजादी के मुखर और कभी न थकने वाले जांबाज थे, जो कारोबार में किसी भी तरह की बाधा या अनुदान के सख्त खिलाफ थे। आज 150 साल बाद भी उनके द्वारा किए गए काम की ताजगी और औचित्य बरकरार है। संस्थाओं और समाजों के गठन को लेकर उनकी कई भविष्यवाणियां खरी साबित हुई हैं।

एक दार्शनिक के तौर पर, वे आधुनिक काल के कई उदारवादियों के पूर्वजों की तरह थे, उन्होंने व्यक्तिगत आजादी और जवाबदेही पर कई आधारभूत नीतियां तैयार कर दी थीं।

एक स्थानीय जज, के तौर पर वे कुशलता और समानता के अग्रदूत थे।

एक राजनीतिज्ञ के तौर पर, वे सरकार के छोटे आकार के पक्षधर थे और जनता की जेब से बढ़ते अनवरत खर्चों के खिलाफ लड़ते रहते थे। उन्होंने उपनिवेशवाद के विस्तार और गुलामी प्रथा की भी मुखर आलोचना की थी। वे सत्ता के विकेंद्रीकरण, सांसद रहते मंत्री बनने और संसद में सरकारी अधिकारियों की संख्या को सीमित करने के पक्षधर थे। वह राजनीति में महिलाओं की ज्यादा भागीदारी के भी पक्षधर थे।

बाहरी सम्पर्क
-------------

* Works by Bastiat in audio format from LibriVox.
* Books by Bastiat[*मृत कड़ियाँ*] from the Foundation for Economic Education.
* Bastiat.org publishes and indexes information about Bastiat.
* Cercle Frederic Bastiat publishes and indexes information about Bastiat
* "Frédéric Bastiat: Libertarian Challenger or Political Bargainer?" article by economist Brian Baugus on the development of Bastiat's thinking.
* Biography by Gustave de Molinari (in French)
* *The Bastiat Collection Volume 1*, *The Bastiat Collection Volume 2* - A collection of Bastiat works published by the Ludwig von Mises Institute
फोर्जिंग क्रिया का एनीमेशन
फोर्जिंग प्रक्रिया के पहले और बाद में
फोर्जन द्वारा सीधी छड़ के सिरे को वृत्ताकार रूप देना
फोर्जन द्वारा निर्मित कुछ कलात्मक वस्तुएँ
उचित स्थान पर संपीडक दबाव का उपयोग करते हुए धातु की प्‍लास्टिक अवस्‍था को मनचाहा आकृति देने को **गढ़त** या **फोर्जन** या **फोर्जिंग** (forging) कहते हैं। लोहारों द्वारा परम्परागत ढंग से लोहे को गरम करके और पीटकर उसे आवश्यक रूप में बदलने का काम भी एक प्रकार का फोर्जन ही है। लोहार द्वारा हथौड़े से गरम वस्तु को पीटना आजकल "पात फोर्जन" (ड्रॉप फोर्जिंग) कहलाता है, जो कम समय के लिए अधिक दाब उत्पन्न करता है।

धातु को आकृति देना आधुनिक प्रविधि के द्वारा ग्रेन-ढांचे को परिष्‍कृत करता है; इसकी अंतनिर्हित क्षमता का विकास करता है; यांत्रिक-विशेषता को सुधारता है और ढांचागत समानता का उत्‍पादन करता है जो छिपे हुए आंतरिक दोषों से मुक्‍त करता है। फोर्जिंग विभिन्‍न प्रविधियों के द्वारा की जाती है जैसे **खुले सांचे की गढ़त** (ओपन डाई फोर्जिंग), **बंद सांचे की गढ़त** (क्‍लोज्‍ड डाई फोर्जिंग) और **सटीक गढ़त** (प्रीसीजन फोर्जिंग या नीयर नेट आकृति फोर्जिंग) शामिल हैं।

फोर्जिंग की क्रिया सामान्य ताप पर (room temperature), मामूली गर्म अवस्था में (warm) या खूब गर्म करके (hot) की जाती है। फोर्ज करके बनाये गये अवयव (हिस्से) एक किलो से भी छोटे से लेकर सैकड़ों मीट्रिक टन के हो सकते हैं। फोर्ज करके बनाये हुए अवयवों को अन्तिम रूप देने के लिये प्राय: कुछ और प्रक्रियाओं से गुजारना पड़ता है।

फोर्जन के प्रकार
----------------

किसी अवयव को फोर्ज करने के प्रायः चार तरीके हैं-

* (१) इम्प्रेशन डाई फोर्जिंग (impression die forging),
* (२) सामान्य ताप पर फोर्जिंग (cold forging),
* (३) खुली डाई फोर्जिंग ( open die forging)
* (४) सीमलेस रोल्ड रिंग फोर्जिंग (seamless rolled ring forging)

इसी प्रकार, किस ताप पर फोर्जन किया जाता है, उसके अनुसार फोर्जन के तीन प्रकार हैं-

* (१) सामान्य ताप पर फोरिंग (cold forging),
* (२) कोष्ण फोर्जन (वार्म फोर्जिंग)
* (३) तप्त फोर्जन (हॉट फोर्जिंग)

सूत्र
-----

फोर्जन के लिए आवश्यक बल,

{\displaystyle F\_{forja}=Y\_{f}\cdot K\_{f}\cdot A}

यदि मुक्त फोर्जन (फ्री फोर्जिंग) हो रही है तो A का मान वह क्षेत्रफल है जिस पर दाब डाला जा रहा है तथा Kf का मान निम्नलिखित सूत्र से दिया जाता है-

{\displaystyle K\_{f}=1+{\frac {0,4\cdot \mu \cdot D}{h}}}

जहाँ {\displaystyle \ mu} पदार्थ और प्रेस के बीच घर्षण गुणांक है, D व्यास है या सम्पर्क की लम्बाई है, और वस्तु की ऊँचाई है।

क्रीप-स्ट्रेस की गणना:
{\displaystyle Y\_{f}=K\cdot \varepsilon ^{n}}

जहाँ K पदार्थ के प्रतिरोध का गुणांक है तथा n पदार्थ का कठोरीकरण गुनांक है।

विकृति की गणना:

{\displaystyle \varepsilon =ln{\frac {h\_{i}}{h\_{f}}}}

जहाँ hi आरम्भिक ऊँचाई है और hf अन्तिम ऊँचाई।

इन्हें भी देखें
---------------

* धातुकर्म
* विनिर्माण प्रक्रिया
* पातकुट्टन (Drop Forging)
फोबोस-ग्रंट या फोबोस-ग्रंट (रूसी: Фобос-Грунт, जहां грунт सतह पर उजागर किसी भी प्रकार की मिट्टी या चट्टान के संकीर्ण भूवैज्ञानिक अर्थ में जमीन को संदर्भित करता है) फोबोस के लिए एक रूसी नमूना वापसी मिशन था, इनमें से एक मंगल ग्रह के चंद्रमा. फ़ोबोस-ग्रंट ने चीनी मंगलयान यिंगहुओ-1 और प्लैनेटरी सोसाइटी द्वारा वित्त पोषित छोटे लिविंग इंटरप्लेनेटरी फ़्लाइट एक्सपेरिमेंट को भी चलाया। 

इसे 8 नवंबर 2011 को 20:16 यूटीसी पर बैकोनूर कोस्मोड्रोम से लॉन्च किया गया था, लेकिन बाद में रॉकेट जलने से यान को मंगल के लिए एक मार्ग पर स्थापित करने का इरादा विफल हो गया, जिससे यह कम पृथ्वी की कक्षा में फंस गया। यान को पुनः सक्रिय करने के प्रयास असफल रहे, और यह 15 जनवरी 2012 को चिली के पश्चिम में प्रशांत महासागर के ऊपर अनियंत्रित पुनः प्रवेश करते हुए पृथ्वी पर वापस गिर गया। वापसी वाहन को अगस्त 2014 में फोबोस से 200 ग्राम (7.1 औंस) मिट्टी लेकर पृथ्वी पर लौटना था।

रूसी संघीय अंतरिक्ष एजेंसी द्वारा वित्त पोषित और लैवोच्किन और रूसी अंतरिक्ष अनुसंधान संस्थान द्वारा विकसित, फोबोस-ग्रंट असफल मंगल 96 के बाद पहला रूसी नेतृत्व वाला इंटरप्लेनेटरी मिशन था। आखिरी सफल इंटरप्लेनेटरी मिशन 1985-1986 में सोवियत वेगा 2 था। और 1988-1989 में आंशिक रूप से सफल फ़ोबोस 2। फोबोस-ग्रंट को 1976 में लूना 24 के बाद से किसी अलौकिक शरीर से मैक्रोस्कोपिक नमूना वापस लाने वाला पहला अंतरिक्ष यान बनने के लिए डिज़ाइन किया गया था।

संदर्भ
------

इन्हें भी देखें
---------------

* मंगल ग्रह के मिशन की सूची


|  |  |
| --- | --- |
|   | ***अंतरिक्ष उड़ान प्रवेशद्वार*** |

सन्दर्भ
-------

1. ↑  Fobos-Grunt sent to Baikonur Archived 2011-10-19 at the Wayback Machine (रूसी)
2. ↑  "Fobos-Grunt". मूल से 14 सितंबर 2016 को पुरालेखित. अभिगमन तिथि 13 नवंबर 2016.
ब्रुनेई की संस्कृति मलय संस्कृतियों और इस्लामी धर्म से काफी प्रभावित है। संस्कृति देश के जनसांख्यिकीय मेकअप से भी प्रभावित है: आबादी के दो तिहाई से अधिक मलय हैं और शेष में चीनी, भारतीय और स्वदेशी समूह जैसे दयाक्स, दुसन और केदज़ान शामिल हैं। जबकि मानक मलय ब्रुनेई की आधिकारिक भाषा है, ब्रुनेई मलय और अंग्रेजी जैसी भाषाएं अधिक आम तौर पर बोली जाती हैं।इस्लाम ब्रुनेई का आधिकारिक धर्म है और ब्रुनेई ने 2014 से शरिया कानून लागू किया है।

भाषा
----

मानक मलय, जातीय मलेशिया द्वारा बोली जाने वाली भाषा, जो ब्रुनेई की आबादी का 65% से अधिक है, ब्रुनेई की आधिकारिक भाषा है। हालांकि, ब्रुनेई में सबसे व्यापक रूप से बोली जाने वाली भाषा ब्रुनेई मलय है, जो मानक मलय से उच्चारण, लेक्सिस और सिंटैक्स जैसे क्षेत्रों में काफी अलग है। इसके अलावा, स्वदेशी समुदायों द्वारा बोली जाने वाली कई अन्य मलय बोलीभाषाएं हैं, जैसे दयाक और इबान। मुख्यधारा की संस्कृति के साथ ऐसी जातीय संस्कृति के आकलन के कारण ऐसी मलय बोलियों का उपयोग घट गया है; इन बोलीभाषाओं की कुछ किस्मों को विलुप्त होने का खतरा है। ब्रुनेई में अंग्रेजी भाषा का भी प्रयोग किया जाता है। यह ब्रुनेई स्कूलों में प्राथमिक और माध्यमिक दोनों स्तरों पर पढ़ाया जाता है और अक्सर पूरे देश में सड़क के संकेतों में देखा जाता है। मंदारिन चीनी, बड़े पैमाने पर अल्पसंख्यक चीनी समुदाय द्वारा उपयोग की जाने वाली भाषा का व्यापक रूप से उपयोग किया जाता है। हालांकि आधिकारिक तौर पर मान्यता प्राप्त नहीं है, भाषा कुछ चीनी संचालित स्कूलों में और राज्य संचालित यूनिवर्सिटी ब्रुनेई दारुसलाम में एक वैकल्पिक विषय के रूप में पढ़ाया जाता है। होक्किएन जैसी चीनी बोलियां आम तौर पर चीनी समुदाय में बोली जाती हैं, हालांकि उनकी उपयोग कम हो रही है क्योंकि युवा पीढ़ी बोलीभाषा के खर्च पर मंदारिन चीनी उठाती है।

धर्म
----

इस्लाम ब्रुनेई का आधिकारिक धर्म है; मुस्लिम 78% से अधिक आबादी बनाते हैं। ब्रुनेई के संविधान में कहा गया है कि "उस धर्म के शफीई संप्रदाय के अनुसार ब्रुनेई दारुसलाम का धर्म मुस्लिम धर्म होगा", हालांकि यह प्रतिबंधों के बावजूद धार्मिक स्वतंत्रता की भी गारंटी देता है। सत्तारूढ़ राजा को मलया इस्लामी राजशाही के नाम से जाना जाने वाला एक प्रणाली के तहत देश में इस्लाम के बचावकर्ता के रूप में चित्रित किया गया है, जबकि राज्य के धार्मिक मामलों के मंत्रालय आधिकारिक तौर पर ब्रुनेई में इस्लाम को बढ़ावा देते हैं।

खेल
---

फुटबॉल ब्रुनेई में एक बेहद लोकप्रिय खेल है। ब्रुनेई एथलीटों ने ओलंपिक खेलों, राष्ट्रमंडल खेलों और दक्षिण पूर्व एशियाई खेलों जैसे प्रतियोगिताओं में विश्व स्तर पर प्रतिस्पर्धा की है।

संदर्भ
------

1. ↑  "The World Factbook: Brunei". *Central Intelligence Agency*. मूल से 21 जुलाई 2015 को पुरालेखित. अभिगमन तिथि 2015-11-09.
2. ↑  Baker, Colin; Prys Jones, Sylvia (18 September 1998). *Encyclopedia of Bilingualism and Bilingual Education*. Multilingual Matters. पृ॰ 372. आई॰ऍस॰बी॰ऍन॰ 978-1-85359-362-8. मूल से 20 नवंबर 2018 को पुरालेखित. अभिगमन तिथि 20 नवंबर 2018.
3. ↑  Deterding, David; Sharbawi, Salbrina (13 May 2013). *Brunei English: A New Variety in a Multilingual Society*. Springer Science & Business Media. पपृ॰ 22–23. आई॰ऍस॰बी॰ऍन॰ 978-94-007-6346-3. मूल से 20 नवंबर 2018 को पुरालेखित. अभिगमन तिथि 20 नवंबर 2018.
4. ↑  "Brunei" (PDF). *United States Department of State*. मूल से 9 जुलाई 2017 को पुरालेखित (PDF). अभिगमन तिथि 2015-11-10.
**बिल्ला** 2007 की तमिल भाषा की एक्शन थ्रिलर फिल्म है। इसका निर्देशन विष्णुवर्धन ने किया है। यह 1978 की हिंदी फिल्म *डॉन* (1978) की रीमेक है। फ़िल्म में नयनतारा और नमिता के साथ अजित कुमार हैं जो एक अंडरवर्ल्ड डॉन और उसके हमशक्ल की भूमिका निभाते हैं। जबकि प्रभु, रहमान, आदित्य मेनन और संथानम सहायक भूमिकाएँ निभाते हैं। इसमें संगीत युवान शंकर राजा द्वारा दिया गया है। छायांकन और संपादन क्रमश: नीरव शाह एवं श्रीकर प्रसाद द्वारा किया गया है।

यह परियोजना अप्रैल 2007 में शुरू हुई थी और इसे 14 दिसंबर 2007 को आयंगरन इंटरनेशनल द्वारा दुनिया भर में जारी किया गया था। जारी होने पर यह फ़िल्म अत्यधिक सफल रही और इसे 61वें कान फ़िल्मोत्सव में प्रदर्शित होने के लिए भी चुना गया था। इस फिल्म की मूल रूप से घोषणा बॉलीवुड फिल्म *डॉन* (2006) की रिलीज के बाद हुई थी। यह भी 1978 में बनी इसी नाम की फिल्म की रीमेक थी। इसके अलावा 1978 वाली *डॉन* का एक रीमेक तमिल में 1980 में भी बनाया गया था। उसका नाम भी *बिल्ला* था।

कहानी
-----

डेविड बिल्ला (अजित कुमार) इंटरपोल की आपराधिक सूची में शामिल एक डॉन है। वह मलेशिया से छिपकर काम कर रहा है। डीएसपी जयप्रकाश ने पिछले कुछ साल बिल्ला की तलाश में मलेशिया बिताए हैं। पुलिस द्वारा पीछा करने के दौरान, एक दुर्घटना के बाद बिल्ला गंभीर रूप से घायल हो जाता है। वह जयप्रकाश के सामने मर जाता है। इंटरपोल अधिकारी गोकुलनाथ (रहमान) को बिल्ला को पकड़ने के लिए जयप्रकाश के साथ काम करने को कहा जाता है। 

क्योंकि अभी बिल्ला की मौत के बारे में किसी को नहीं पता है। जयप्रकाश अपने साथी अधिकारियों से भी बिल्ला की मौत को गुप्त रखता है। वह श्रवण वेलु नामक बिल्ला के एक हमशक्ल को ढूंढ लेता है। वह वेलु को बिल्ला बनाकर उसके गिरोह में घुसपैठ करने के लिए कहता है। बदले में, वह वेलु के गोद लिए बच्चों को अच्छे से विद्यालय में पढ़ने को भेज देता है।

सन्दर्भ
-------

1. ↑  "Movie Review:Billa". *सिफ़ी*. मूल से 2013-11-28 को पुरालेखित.
2. ↑  "'Billa' Team is not alone in Cannes – Tamil Movie News". *IndiaGlitz*. 19 मई 2008. मूल से 26 मई 2008 को पुरालेखित.
3. ↑  "Billa breaks record in Kerala". *द हिन्दू*. चेन्नई, भारत. 25 जनवरी 2008. मूल से 28 जनवरी 2008 को पुरालेखित..

बाहरी कड़ियाँ
-------------

* आधिकारिक जालस्थल
* *बिल्ला*  इंटरनेट मूवी डेटाबेस पर
**फोरेंसिक पहचान** एक आवेदन है न्यायालयिक विज्ञान का और प्रौद्योगिकी है ट्रेस सबूत से विशिष्ट वस्तुओं की पहचान करना जो अपराधिक स्थान से प्राप्त हुए है। अपराधिक स्थान पर बिन्न प्रकार के सबूत मिलते है उनको अलग कर के उनका विश्लेषण किया जाता है और पता लगाया जाता है। सबूत किसी से भी जुड़ा हो सकता है जेसे व्यक्ति से, जानवर से, वस्तु से या नेटवर्क से जेसे कंप्यूटर।

मानव की पहचान
-------------

मानव की पहचान उंगलियो के निशान से हो सखती है। एसे कई और भी प्रौद्योगिकी है जो मानव की पहचान करने मैं इस्तमाल हो सखते है:

* डीएनए जो मिल सकता है खून, लार, बाल, त्वचा और वीर्य से।
* कान के छाप से
* दातो के निशान से
* मिली हुए तस्वीर या विडियो से चेहरा पहचान ना
* लिखाई से
* आवाज से
* पैरो के निशान से

फॉरेंसिक पहचान सबसे पहले परिचय हुए न्यायालय मैं १९८० मै, और पेहला मामला डीएनए का १९८९ मैं हुआ था और उसके बाद ३३६ मामले परिचय हुए न्यायालय मैं और अब तक चल ही रहे है।

जानवर की पहचान
--------------

**वन्यजीवन फॉरेंसिक**
वन्यजीवन फॉरेंसिक मैं जंगली जानवर की पहचान की जाती है जो मारे जाते है शिकार से या बेचे जाते हैं। जंगली जानवर के शरीर के हिस्सों को बेचा जाता है तो उनकी असली और नकली की पहचान करना जरूरी हो जाता है। 

* जाति के पहचान करने के लिए उनके बालो का विश्लेषण किया जाता है और डीएनए का। जानवर मी जादा कर म्य्तोकोन्द्रिअल (mitochondrial) डीएनए का विश्लेषण किया जाता है क्योंकी नाभिकीय(nuclear) डीएनए नष्ट हो जाता है।
* भौगोलिक मूल का निर्धारण करना भी जरूरी है की जानवर कहा से है। जेसे किसी राज्य मैं वो जानवर नहीं हो और उसका वहाँ पाना। यह भी पता किया जाता है की उस जगह मैं कितने और कोंसे जानवर है।

**घरेलू पशु फोरेंसिक**
कई बार अपराधिक स्थान पर घरेलू पशु के भी कोई सबूत पाए जाता है जसे की बिल्ली या कुत्ते के बाल। 
फॉरेंसिक विज्ञान मैं घरेलु पशु भी अहम भाग निभाते है, अपराधिक स्थान की जाँच करने मे कुत्तो का इस्तमाल किया जाता है, अकेले कुत्तो ने २० अपराधिक मामलो मैं मदद की है ग्रेट ब्रिटेन और 1996 के बाद से US मै।

वस्तु की पहचान
--------------

वस्तु जो अपराधिक स्थान से प्राप्त हुए है उनका विश्लेषण करना भी जरूरी है:

* कोई दस्तावेज़ प्राप्त हुआ हो
* आग्नेयास्त्रों का उनकी गोलियों का
* तस्वीरों का
* टाइपराइटर का
* कोई दवाओं या ड्रग्स का

आवेदन
-----

कभी कभी, निर्माताओं और फिल्म वितरकों जानबूझकर सूक्ष्म फोरेंसिक चिह्नों अपने उत्पादों पर उन्हें चोरी के या एक अपराध में संलिप्तता के मामले में पहचान करने के लिए छोड़ सकते हैं।

सन्दर्भ
-------

1. ↑  "CAN DNA DEMAND A VERDICT?|". *Learn Genetics*. The University of Utah. मूल से 9 दिसंबर 2011 को पुरालेखित. अभिगमन तिथि 12 दिसंबर 2011.
2. ↑  "Exonerate the Innocent". *Innocence Project*. मूल से 26 अगस्त 2016 को पुरालेखित. अभिगमन तिथि February 2016. `|access-date=` में तिथि प्राचल का मान जाँचें (मदद)
3. ↑  Randi, E (2000). Baker, A. J. (संपा॰). Malden: Blackwell Science. "Mitochondrial DNA". *Molecular methods in ecology*.
4. ↑  Halverson, J.; Basten, C. (2005). "A PCR multiplex and database for forensic DNA identification of dogs". *Journal of Forensic Sciences* (2 संस्करण). **50**: 352–363.
**फोरेंसिक पादचिकित्सा** न्यायुर्विज्ञान की एक उपविधा है। 
फोरेंसिक चिकित्सा का ज्ञान एक कानूनी और आपराधिक में शरीर रचना विज्ञान, समारोह, विकृति और पैर, टखने और समय पर, पूरे मानव शरीर की जांच करने के लिए पैर से संबंधित साक्ष्य के रोगों के ज्ञान के साथ संयोजन के रूप में प्रयोग किया जाता है और जांच के संदर्भ मे।

फॉरेंसिक पादचिकित पैरों के निशान, जूते की जांच कर सकते हैं, या विश्लेषण और अज्ञात व्यक्तियों के चाल की तुलना कर सकते हैं। 
सन १९७० मे डॉ नॉर्मन गुन डीपीएम एक पादचिकित ने कनाडा में स्थित चिकित्सक केस कार्य शुरू किया था।

फोरेंसिक पादचिकित्सा कानूनी मामलों को पादचिकित्सा ज्ञान के आवेदन पत्र है।
अपराध का एक दृश्य के साथ एक व्यक्ति के संघ दिखाने के लिए, या पैर के साथ संबंध किसी अन्य कानूनी सवाल का जवाब "ध्वनि के आवेदन और फॉरेंसिक जांच में पादचिकित्सा ज्ञान और अनुभव से छानबीन की,: फोरेंसिक पादचिकित्सा के रूप में परिभाषित किया गया है या जूते "कामकाज पैर के ज्ञान की आवश्यकता है।

बेयरफुट प्रिंट कभी कभी अपराध के दृश्य पर पाए जाते हैं, संभावित बनाने अपराधी के साथ पैरों के निशान से जोड़े जाते हैं।

* जूते तरीकों को कई संख्या में अपराध के दृश्यों के साथ संबद्ध किया जा सकता है।

क्योंकि अपराधियों को अपराधिक स्थान पर आना और जाना तो होगा ही, संभावना है वो अपने जूते के सबूत छोडेगे फिर उसकी जाँच की जा सकती है।

बाहरी कड़ियाँ
-------------



* New York College of Podiatric Medicine
* American Society of Forensic Podiatry
प्यूटर की प्लेट
**फूल** वंग (टिन्) और सीस (लेड) की मिश्रधातु है, पर इसमें कभी-कभी ताँबा या पीतल भी मिला रहता है। यह धातु उजली औ स्वच्छ चाँदी के रंग की हीती है और इसमें रखने से दही या और खट्टी चाजें नहीं बिगड़ती। भारत, चीन, मिस्र और यूनान आदि देशों को 'फूल' और कस्कुट आदि धातुओं ज्ञान बहुत प्राचीन काल से है और प्राचीन खंडहरों की खुदाई में इनके पात्र, हथियार और मूर्तियाँ पाई गई हैं।

पाश्चात्य देशों में फूल से मिलती जुलती मिश्रधातु को प्यूटर (Pewter) कहते हैं। एक समय फूल के पात्रों का उपयोग प्रतिष्ठासूचक समझा जाता था और इनका निर्माण अनेक देशों और नगरों में होता था। भारत में फूल का अस्तित्व पीतल से पुराना है। यहाँ इसका उत्पादन व्यापक रूप से होता था, पर आज स्टेनलेस स्टील के बनने के कारण इसका उत्पादन बहुत कम हो गया है और दिन प्रतिदिन कम हो रहा है। गाँवों में भी फूल के बरतनों का विशेष प्रचलन है और भारत के अनेक राज्यों, जैसे उत्तर प्रदेश, मध्य प्रदेश, बिहार और बंगाल में इसका उत्पादन होता है।

परिचय
-----

अच्छा फूल 'बेधा' कहलाता है। साधारण फूल में चार भाग ताँबा और एक भाग टिन होता है पर बेधा फूल में ७३ भाग ताँबा और २७ भाग टिन होता है और कुछ चाँदी भी पड़ती है। यह धातु बहुत खरी होती है और आघात लगने पर चट से टूट जाती है। इसके लोटे, कटोरे, गिलास, आबखोरे आदि बनते हैं। फूल काँसे से बहुत मिलता जुलता है पर काँसे से इसमें यह भेद है काँसे में ताँबे के साथ जस्ते का मेल रहता है और उसमें खट्टी चीजें बिगड़ जाती है।

फूल में ८० प्रतिशत ताँबा और २० प्रतिशत टिन रहता है। धातुओं की विभिन्न मात्राओं के कारण इनके रंग और अन्य गुणों में विभिन्नता पाई जाती है। नीली आभा लिए यह सफेद होता है। प्राचीन काल में गिरजाघरों के घंटे इसी के बनते थे। बाद में अन्य सामान भी बनने लगे। १७वीं और १८वीं शताब्दी में तो इसका उपयोग बहुत व्यापक हो गया था और उस समय या उसके पूर्व के बने अनेक सादे या सुंदर चित्रित प्याले, कलश, गिलास, सुराही, शमादान, मदिराचषक, थाल इत्यादि पाए गए हैं।

इनकी मात्रा में विभिन्नता के कारण फूल के रंग में विभिन्नता होती है। इन धातुओं को मिलाकर, ग्रैफाइट की मूषा में गलाकर मिश्रधातु बनाते हैं, जिसे पिंडक (ingot) के रूप में ढाला जाता है। पिंडक को बेलन मिल (रोलिंग मिल) में रखकर वृत्ताकार बनाते हैं, जिसकी परिधि ८ इंच से ४८ इंच तक की होती है। सल्फ्यूरिक अम्ल के विलयन के साथ उपचारित कर उसकी सफाई करते हैं। पिंडों को काट-काटकर कारीगर सामानों का निर्माण करता है। इसके लिए हाथ का प्रेस या स्वचालित प्रेस प्रयुक्त होता है। हाथ के औजारों से इसपर कार्य होता है। चादरों को पीट-पाटकर आवश्यक रूप देते हैं। इस प्रकार बने अपरिष्कृत पात्र को हाथ से, या चरख (हाथ से खींची जानेवाली खराद) से, खुरचकर सुंदर बनाते हैं। खुरचने का औजार उच्चगति इस्पात का बना होता है। साँचा ढलाई से भी फूल के बरतन बनते हैं। इसके लिए साँचा, फर्मा और पैटर्न प्रयुक्त होते हैं। ऐसे बने बरतन भारी होते हैं और छिलाई, ढलाई में कच्चे माल की अधिक हानि होती है। जहाँ बेलन मिल (रोलिंग मिल) नहीं है वहाँ ढलाई के अतिरिक्त अन्य कोई चारा नहीं है।

कसकुट
-----

**कसकुट**, ताँबें और जस्ते की मिश्रधातु है। कसकुट के सामान भी वैसे ही बनते हैं, जैसे फूल और पीतल के।
यू एस टी ए नेशनल टेनिस सेंटर पर काँसे की प्रतिमा
**बिली जीन किंग नेशनल टेनिस सेंटर** न्यूयॉर्क शहर में फ्लशिंग इलाके में स्थित है। इसका नाम महान खिलाड़ी बिली जीन किंग पर रखा गया है। 

यहाँ पर प्रति वर्ष अमरीकी ओपन ग्रैंड स्लैम टेनिस प्रतियोगिता का आयोजन किया जाता है। संयुक्त राज्य टेनिस संघ (यू एस टी ए) के मुताबिक यह विश्व का सबसे बड़ा सार्वजनिक टेनिस स्थान है। 

इसमें २२ कोर्ट अंदर हैं एवं ११ कोर्ट पास के पार्क में हैं। 

शीया स्टेडियम के पास स्थित यह केन्द्र वर्ष में ११ महीने जनता के लिये उपलब्ध रहता है। केवल खराब मौसम एवं अगस्त/सितंबर में अमरीकी ओपन ग्रैंड स्लैम की वजह से यह आम जनता को उपलब्ध नहीं होता। कोई भी व्यक्ति टेनिस जूतों एवं रैकेट की मौजूदगी में इस कोर्ट पर खेल सकता है, उसे बस १६ डॉलर हर घंटे खर्च करने होंगे।

सन्दर्भ
-------

1. ↑  बिली जीन किंग नेशनल टेनिस सेंटर पर खेलिये Archived 2008-02-26 at the Wayback Machine, accessed 1 अगस्त, 2006

बाहरी कड़ियाँ
-------------

* यू एस टी ए
* ऐश एवं आर्मस्ट्राँग स्टेडियम
* यू एस टी ए नेशनल टेनिस सेंटर का इतिहास
* न्यूयॉर्क शहर खेल कमीशन जानकारी
**फूल और अंगार** 1993 में बनी हिन्दी भाषा की एक्शन फ़िल्म है। इसमें मिथुन चक्रवर्ती, शांतिप्रिया और प्रेम चोपड़ा सहित कई कलाकार शामिल हैं।

संक्षेप
-------

विजय सक्सेना (मिथुन चक्रवर्ती) अपनी कॉलेज जाने वाली बहन स्वीटी के साथ भारत के एक छोटे से शहर में मध्यमवर्गीय जीवन शैली के साथ रहता है। उसे सिटी कॉलेज में प्रोफेसर के रूप में नौकरी मिलती है, जहाँ उसकी मुलाकात स्वीटी की सहेली सुधा वर्मा (शांतिप्रिया) से होती है और दोनों एक दूसरे के प्यार में पड़ जाते हैं। जब एक छात्र, अधिकारी, सुधा से छेड़छाड़ करने का प्रयास करता है, तो विजय उसके बचाव में आता है। इसके बाद उसे ही अधिकारी से माफी माँगनी पड़ती है क्योंकि सुधा अपनी गवाही को वापस ले लेती है और विजय को छेड़छाड़ करने का दोषी ठहराती है। बाद में विजय को पता चलता है कि अधिकारी और कुछ गुंडों ने सुधा की छोटी बहन को नुकसान पहुंचाने की धमकी दी थी, इसलिये उसने ऐसा किया था। 

बाद में दोनों ने अपने प्रेम-सबंध को फिर से शुरू किया। इंस्पेक्टर अर्जुन सिंह (मोहनीश बहल) की मदद से, विजय गैंगस्टर डॉन, नटवरलाल (प्रेम चोपड़ा) के बेटे, कालीचरण को गिरफ्तार कराने में सफल होता है। अर्जुन मारा जाता है। स्वीटी उसकी मौत की गवाह बन जाती है, और इंस्पेक्टर अरविन्द को हत्या के स्थान पर ले जाती है, लेकिन अर्जुन का मृत शरीर गायब होता है। इसके बाद स्वीटी का बलात्कार कर मार डाला जाता है। इंस्पेक्टर अरविन्द ने विजय को अपनी बहन से बलात्कार करने के आरोप में गिरफ्तार किया। मुकदमे के दौरान विजय दलील देता है कि वह इस जघन्य अपराध का दोषी नहीं है। सात साल की सजा काटने के बाद विजय अपना बदला लेने निकल पड़ता है।

मुख्य कलाकार
------------

* मिथुन चक्रवर्ती — विजय ओमकरनाथ सक्सेना
* शांतिप्रिया — सुधा वर्मा
* प्रेम चोपड़ा — नटवरलाल
* मोहनीश बहल — इंस्पेक्टर अर्जुन सिंह
* गुलशन ग्रोवर — पुलिस कमिश्नर
* रज़ा मुराद — प्रिंसीपल वर्मा
* अर्जुन — कालीचरण
* असरानी — खैरातीलाल
* लक्ष्मीकांत बेर्डे — वकील रामलखन त्रिपाठी
* अजिंक्य देव — अधिकारी
* बॉब क्रिस्टो — रिचर्ड
* दिनेश हिंगू — हिन्दी प्रोफेसर
* अरुणा ईरानी — श्रीमती वर्मा
* गोगा कपूर — चेयरमैन
* राजेश पुरी — छात्र
* परेश रावल — प्रोफेसर कोठारी
* महावीर शाह — इंस्पेक्टर अरविन्द
* सनम — स्वीटी सक्सेना

संगीत
-----

सभी गीत ज़मीर काज़मी और दीपक चौधरी द्वारा लिखित; सारा संगीत अनु मलिक द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आशिक पुकारो आवारा पुकारो" | अभिजीत | 8:06 |
| 2. | "चोरी चोरी दिल तेरा" | कुमार सानु, सुजाता गोस्वामी | 6:41 |
| 3. | "हम तेरी मोहब्बत में" | कुमार सानु, साधना सरगम | 6:30 |
| 4. | "मुझको पीना है पीने दो" | मोहम्मद अज़ीज़ | 6:23 |
| 5. | "फूल ये अंगार बन गया" | मोहम्मद अज़ीज़ | 4:37 |

बाहरी कड़ियाँ
-------------

* *फूल और अंगार*  इंटरनेट मूवी डेटाबेस पर
अमेरिका का मोज़ेज़ कूली क्षेत्र जहाँ बाढ़ बेसालट के दो बहाव दिख रहे हैं (ऊपर वाला बेसाल्ट और नीचली तंग घाटी का बेसाल्ट दो अलग बाढ़ों से है)
**बाढ़ बेसाल्ट** (flood basalt) ऐसे भयानक ज्वालामुखीय विस्फोट या विस्फोटों की शृंखला का नतीजा होता है जो किसी समुद्री फ़र्श या घरती के विस्तृत क्षेत्र पर बेसाल्ट लावा फैला दे, यानि वहाँ लावा की बाढ़ फैलाकर उसे जमने पर बेसाल्ट की चट्टानों से ढक दे। बहुत ही बड़े बाढ़ बेसाल्ट के प्रदेशों को उद्भेदन (ट्रैप) कहा जाता है, जिसका एक महत्वपूर्ण उदाहरण भारत का दक्कन उद्भेदन है। पृथ्वी के पिछले २५ करोड़ वर्षों के इतिहास में बाढ़ बेसाल्ट की ग्यारह घटनाएँ रहीं हैं, जिन्होंने विश्व में कई पठार और पर्वतमालाएँ निर्मित की हैं। हमारे ग्रह के इतिहास की पाँच महाविलुप्ति घटनाओं के पीछे भी एसी बाढ़ बेसाल्ट घटनाओं के होने का सन्देह है और सम्भव है कि पृथ्वी पर क्षुद्रग्रह प्रहार से भी बाढ़ बेसाल्ट घटनाएँ बीत सकती हैं।

इन्हें भी देखें
---------------

* बेसाल्ट
* ज्वालामुखी

सन्दर्भ
-------

1. ↑  Michael R. Rampino & Richard B. Stothers (1988). "Flood Basalt Volcanism During the Past 250 Million Years". *Science*. **241** (4866): 663–668. PMID 17839077. डीओआइ:10.1126/science.241.4866.663. बिबकोड:1988Sci...241..663R. मूल से 24 सितंबर 2015 को पुरालेखित. अभिगमन तिथि 21 मार्च 2016.सीएस1 रखरखाव: authors प्राचल का प्रयोग (link) PDF via NASA Archived 2020-02-13 at the Wayback Machine
2. ↑  Negi, J. G.; Agrawal, P. K.; Pandey, O. P.; Singh, A. P. (1993). "A possible K-T boundary bolide impact site offshore near Bombay and triggering of rapid Deccan volcanism". *Physics of the Earth and Planetary Interiors*. **76** (3–4): 189. डीओआइ:10.1016/0031-9201(93)90011-W. बिबकोड:1993PEPI...76..189N.
**बांग्ला भाषा प्रोचोलोन आइन, १९८७** ( बांग्ला: বাংলা ভাষা প্রচলন আইন, ১৯৮৭, हिन्दी अनुवाद: बांग्ला भाषा प्रसार अधिनियम, 1987),  बांग्लादेश सरकार द्वारा जारी अधिनियम है जिसका उद्देश्य बांग्लादेशी संविधान के अनुच्छेद-3 के प्रावधानों को लागू कर उसके परिपालन को सुनिश्चित करना है। इस अधिनियम के अनुसार, सभी अभिलेख (रिकॉर्ड्स) और पत्राचार, कानून, अदालत की कार्यवाही, सरकारी या अर्ध-सरकारी कार्यालयों और बांग्लादेश में स्वायत्त संस्थानों का सारा कामकाज अनिवार्य रूप से सिर्फ बांग्ला भाषा में होना चाहिए। अधिनियम के अनुसार, यदि कोई व्यक्ति बांग्ला के अतिरिक्त किसी अन्य भाषा में अपना आवेदन या अपील करता है, तो ऐसे आवेदन को अवैध और अमान्य माना जाएगा। 

इस अधिनियम को "राष्ट्र द्वारा उठाया गया क्रांतिकारी कदम" माना जाता है और इसके मूल में आम लोगों की भाषा को सशक्त बना कर औपनिवेशिक ब्रिटिश प्राधिकरण द्वारा सार्वजनिक सेवाओं और न्याय तक लोगों की पहुँच में बाधा डालने वाले भाषा अवरोध को दूर करना है। इसके परिणामस्वरूप 1987 के बाद के बांग्लादेश की राष्ट्रीय संसद ने सभी कानूनों को बांग्ला में पारित किया गया है। इस अधिनियम के बावजूद, बांग्लादेश के सर्वोच्च न्यायालय द्वारा अक्सर अंग्रेजी का उपयोग किया जाता है, जिसके कारण बांग्लादेश के आम जन मानस में असंतोष व्याप्त है। बांग्ला भाषा के समर्थक इसे बांग्ला भाषा आन्दोलन के दौरान अपनी जान गंवाने वाले लोगों का अपमान मानते हैं। हर साल फरवरी में सेमिनार और अखबार के माध्यम से इस अधिनियम पर चर्चा की जाती है।

प्रावधान
--------

### अनुच्छेद 3

**3(1)**: इस अधिनियम के लागू होने के बाद, सभी अभिलेख और पत्राचार, कानून, न्यायिक और अन्य विधिक कार्रवाई, सभी न्यायालयों, सरकारी या अर्ध-सरकारी कार्यालयों और बांग्लादेश में स्थित सभी स्वायत्त संस्थानों में केवल बांग्ला भाषा में लिखी जानी चाहिए।

**3(2)**: यदि कोई व्यक्ति बांग्ला के अतिरिक्त अन्य किसी भाषा में खंड 3 (1) में उल्लिखित किसी भी कार्यालय में अपील या याचिका प्रस्तुत करता है, तो अपील या याचिका अवैध और अप्रभावी मानी जाएगी।

**3(3)**: यदि कोई सरकारी कर्मचारी या अधिकारी इस अधिनियम का उल्लंघन करता है, तो उस पर बांग्लादेश सिविल सर्वेंट ऑर्डर और अपील नियमों का उल्लंघन करने का आरोप लगाया जाएगा, और उसके विरुद्ध आवश्यक कार्रवाई की जाएगी।

### अनुच्छेद 4

**4**: आधिकारिक राजपत्र में अधिसूचना द्वारा, सरकार इस अधिनियम को लागू करने के लिए आवश्यक नियम बना और लागू कर सकती है।

सन्दर्भ
-------
**पट्टी** (Patti) भारत के उत्तर प्रदेश राज्य के प्रतापगढ़ ज़िले में स्थित एक नगर है।

विवरण
-----

पट्टी ज़िले की इसी नाम की तहसील का मुख्यालय और विधानसभा क्षेत्र है। यह मूलतः अवध के अंतर्गत आता है।यह जिला मुख्यालय से 25 किलोमीटर की दूरी पर है यह अपने इतिहास के लिए भी जाना जाता है। तहसील मुख्यालय से लगभग 5-10 किलोमीटर की दूरी पर महदहा, दमदमा और शेषपुरआठगवा जैसे मध्य पाषाण कालीन स्थल विद्यमान है। वहीं मुख्यालय के समीप स्थित रूर गांव से सर्वप्रथम ऐतिहासिक अवध किसान आंदोलन का आरंभ किया गया था। भारत के प्रथम प्रधानमंत्री पंडित जवाहर लाल नेहरु ने अपने राजनीतिक करियर की शुरुआत भी यहीं से की।

यहाँ का मेला बहुत प्रसिद्ध है, इस मेले को देखने के लिए यहाँ हर साल नवंबर महीने में हजारों की संख्या में लोग आते हैं। मेला शुरू होने से पूर्व यहाँ पर लगभग बारह दिनोंं तक भव्य रामलीला का आयोजन किया जाता है। यातायात की दृष्टि से यह क्षेत्र भली भांति विकसित है। यहाँ बसें, मोटर साइकिल, सायकिल, जीप, कार, रिक्शा, ट्रक, इत्यादि वाहन बहुतायत चलते हैं। पट्टी के शेष पुर अठगवा नामक ग्राम में सबसे ज्यादा IAS PCS और ENGINEER हुए हैं कहा जाता है कि यहां के पुराने राजा देवमणि पाण्डेय थे। जिनका राज पूरे प्रतापगढ़ पर था।

इन्हें भी देखें
---------------

* प्रतापगढ़ ज़िला, उत्तर प्रदेश

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
चित्र:Vp iitf081.jpg14 नवम्बर 2008 को प्रगति मैदान, नई दिल्ली में 28वें भारतीय अन्तर्राष्ट्रीय व्यापार मेले का उद्घाटन करते हुए भारत के उपराष्ट्रपति श्री मो. हामिद अंसारी।
14 नवम्बर 2008 को प्रगति मैदान, नई दिल्ली में 28वें भारतीय अन्तर्राष्ट्रीय व्यापार मेले का उद्घाटन हुआ।

परिचय
-----

चित्र:Iitf2008 map.JPGभारतीय अन्तर्राष्ट्रीय व्यापार मेले का मार्गदर्शक चित्र
यहां कई मण्डप बने हुए हैं। इन मण्डपों का मानचित्र व योजना इस प्रकार से है:-

| मण्डप सं. | उत्पाद |
| --- | --- |
| 1 फोयर तथा ए मुख्य | सरकारी विभाग |
| 1 पार्श्व | सरकारी विभाग |
| 2 & 3 | प्रोसेस्ड खाद्य पदार्थ |
| 4 & 5 | प्रसाधन एवं स्वास्थ्य |
| 6 | सरकारी विभाग, पी.एस.यू ऽ राज्य |
| 7 | सरस एवं सरकारी विभाग |
| 8 to 11 (AC) | उपभोक्ता इलेक्ट्रॉनिक्स |
| 12 & 12A (AC) | विदेशी प्रतियोगी |
| 14 | टेकमार्ट – एन.एस.आई.सी. |
| 15 | राज्य एवं सरकारी विभाग |
| 16 (भूमि तल) | पूर्वोत्तर राज्य |
| 16 (ऊपरी) | उत्तम रहन-सहन तथा राज्य |
| 18 फोयर | सरकारी विभाग |
| 18 (निम्न तल) | चीन, भारत, तकनीकी एवं उत्तम रहन-सहन |
| 18 (ऊपरी तल) | राज्य एवं उत्तम रहन सहन |
| 20 (शहरी विभाग) | राज्य एवं सरकारी विभाग |
|

इन मण्डपों में 

* भारत के सारे राज्यों के मण्डप हैं।
* उपभोक्ता उत्पादों की कम्पनियों के।
* अन्तर्राष्ट्रीय मण्डप
* तकनीकी मण्डप
* सरकारी उद्यमों के मण्डप
* अन्य कई मण्डप हैं।

कई मण्डपों की सूची निम्न है:-

उड़ीसा
------

चित्र:Iitf 2008 orissa.JPGउड़ीसा का मण्डप
चित्र:Iitf2008 orissa jagannath.JPGमण्डप में भगवान जगन्नाथ जी के दर्शन
चित्र:Iitf2008 orissa sand figure.JPGसागर तट पर रेत से विशाल आकृतियां बनाने वाले कलाकार द्वारा बनाई गई देवी दुर्गा के मुख की आकृति

पश्चिम बंगाल
------------

चित्र:Iitf2008 wb.JPG पश्चिम बंगाल मण्डप
चित्र:Iitf2008 wb dance.JPGमण्डप के बाहर नृत्य करते नर्तक
चित्र:Iitf2008 wb dance2.JPGमण्डप के अग्र भाग का दृश्य
्मण्डप के बाहर नर्तक

उत्तर प्रदेश
------------

चित्र:Iitf2008 up.JPG

राजस्थान
--------

चित्र:Iitf2008 raj wood carving.JPG
चित्र:Iitf2008 raj roof.JPG
चित्र:Iitf2008 raj khaddi.JPG
चित्र:Iitf2008 raj marble.JPG
चित्र:Iitf2008 raj 2.JPG

त्रिपुरा
--------

चित्र:Iitf2008 tripura.JPG

तमिल नाडु
---------

चित्र:Iitf2008 tamil.JPG

पंजाब
-----

चित्र:Iitf2008 punjab.JPG

मध्य प्रदेश
-----------

चित्र:Iitf2008 mp temple.JPG

मेघालय एवं मणिपुर
-----------------

चित्र:Iitf2008 meghalaya manipur.JPG

केरल
----

चित्र:Iitf2008 kerela ship.JPG
चित्र:Iitf2008 kerela inside.JPG
चित्र:Iitf2008 kerela.JPG

महाराष्ट्र
----------

चित्र:Iitf2008 maharashtra.JPG

कर्नाटक
-------

चित्र:Iitf2008 kar wood image.JPG

गुजरात
------

चित्र:Iitf2008 gujarat.JPG
चित्र:Iitf2008 guj sabarmati.JPG
चित्र:Iitf2008 guj dolls.JPG

दिल्ली
------

चित्र:Iitf2008 delhi.JPG

आसाम
----

चित्र:Iitf2008 assam.JPG

आंध्र प्रदेश
------------

चित्र:Iitf2008 andhra buddha.JPG

इन्हें भी देखें
---------------

बाहरी कड़ियां
-------------

* व्यापार मेले की आधिकारिक वेबसाइट
* इण्डियन ट्रेड प्रोमोशन ऑर्गैनाइज़ेशन की वेबसाइट